Sauda kirke

Sauda kirke er en langkirke fra 1866 i Sauda kommune, Rogaland fylke. Byggverket er i tømmer og har 350 sitteplasser. Kirken er reist etter typetegninger av Hans Ditlev Franciscus von Linstow. Den ble vigslet av sogneprest P.R. Hoffgaard på vegne av biskop Jacob von der Lippe 26. september 1866. Da kirken ble innviet, var den uten spir og med et enkelt inventar. Kirken fikk spir i 1921, og utbyggene ved inngangen har kommet til på et senere tidspunkt. Dagens altertavle har motivet «Jesus i Getsemane», er malt av Samuel Tveit og ble avduket i 1919. Prekestolen er i tre og fra innvielsesåret, mens døpefonten er fra 1952. Kirken fikk nytt orgel i 2002. Referanser Eksterne lenker (no) «Sauda kirke». Kulturminnesøk. Riksantikvaren – Direktoratet for kulturminneforvaltning.